#### ROMÂNIA (**nu produce efecte juridice)\***

JUDEŢUL MUREŞ **Iniţiator**

MUNICIPIUL TÂRGU MUREŞ  **p.Primar,**

DIRECŢIA Activităţi Social-Culturale, Patrimoniale şi Comerciale **Viceprimar**

SERVICIUL Activităţi Culturale, Sportive, de Tineret şi Locativ **Kovács Mihály Levente**

Nr. 19647 /11.04.2025

#  **Referat de aprobare**

**privind aprobarea Regulamentului pentru alocarea de fonduri**

**de la bugetul local al municipiului Târgu Mureş pentru unitățile de cult aparținând cultelor religioase recunoscute din România**

În temeiul O.G. nr. 82/2001 republicată, privind stabilirea unor forme de sprijin financiar pentru unitățile de cult aparținând cultelor religioase recunoscute din România și HG. nr. 1470/2002 -republicată privind aprobarea Normelor metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România şi în conformitate cu prevederile art. 129, alin. 8, lit.a din OUG 57/2019 privind Codul administrativ din bugetul local se pot aloca sume pentru susţinerea activităţii cultelor.

Conform art.3, alin. 3, OG. Nr. 82/2001 cât şi HG nr.1470/2002 de la bugetele locale ale municipiilor ***se pot aloca*** *sume pentru completarea fondurilor proprii ale unităţilor de cult destinate:* întreținerii și funcționării unităților de cult fără venituri sau cu venituri mici și a așezămintelor de asistență socială și medicală*;* proiectării, construirii și reparării lăcașurilor de cult, în condițiile aprobării documentațiilor tehnico-economice potrivit reglementărilor în vigoare; conservării și întreținerii bunurilor aparținând cultelor religioase care fac parte din patrimoniul cultural național mobil; amenajării și întreținerii muzeelor și a colecțiilor muzeale deținute sau pe care le administrează; proiectării, construirii, amenajării și reparării clădirilor având destinația de așezăminte de asistență socială și medicală ale unităților de cult; proiectării, construirii și reparării sediilor administrative ale eparhiilor, protopopiatelor, parohiilor sau ale centrelor de cult, a cimitirelor, precum și a sediilor unităților de învățământ proprietate a cultelor recunoscute; proiectării, construirii, amenajării și reparării clădirilor având destinația de locuințe de serviciu ale personalului clerical; achiziției de mijloace fixe potrivit listei de investiții necesare dotării lăcașurilor de cult, așezămintelor sociale și medicale, instituțiilor media și muzeelor cultelor religioase; realizării de producții audio-video despre activitățile cultelor religioase.

Pentru desfășurarea unor activități de asistență socială ale unităților de cult este aprobat la nivelul instituției un concurs de proiecte în baza Legii nr.34/1998 cu modificarile și completările ulterioare și a H.G. nr.1153/2001-normele metodologice de aplicare a Legii nr.34/1998.

Pentru desfășurarea unor activități de asistență medicală ale unităților de cult specificăm faptul că pe parcursul anilor nu a existat nici o solicitare pentru acest tip de cheltuială.

Propunem scoaterea din cheltuielile eligibile a celor privind *desfăşurarea unor activităţi de asistenţă socială şi medicală ale unităţilor de cult.*

*În urma modificărilor legislative din anul 2024,* pentru a veni în sprijinul unităților de cult care doresc sa solicite sprijin financiar de la municipiul Târgu Mureș s-a întocmit un nou regulament privind alocarea de fonduri de la bugetul local.

Având în vedere cele de mai sus propunem spre aprobare Consiliului Local regulamentul pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România conform anexei.

 Director executiv adjunct Şef Serviciu,

 Cosmin Blaga Marina Ciugudean

 Direcția Economică

 Director

 Anca Fodor

 Întocmit/scris: Fabian Adela

 \***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**

#### **ROMÂNIA Proiect**

**JUDEŢUL MUREŞ (nu produce efecte juridice)\***

**CONSILIUL MUNICIPAL TÂRGU MUREŞ Inițiator**

 **p.Primar,**

 **Viceprimar**

 **Kovács Mihály Levente**

###  **Hotărârea nr.\_\_\_\_\_\_**

###  **din\_\_\_\_\_\_\_\_\_\_\_\_\_2025**

**privind aprobarea Regulamentului pentru alocarea de fonduri**

**de la bugetul local al municipiului Târgu Mureş pentru unitățile de cult aparținând cultelor religioase recunoscute din România**

 **Consiliul local municipal Târgu Mureş, întrunit în şedinţă ordinară de lucru,**

**Având în vedere:**

1. Referatul de aprobare nr. . 19647 /11.04.2025, inițiat de Primar prin Direcţia Activităţi Social- Culturale, Patrimoniale şi Comerciale, Serviciul Activităţi Culturale, Sportive, de Tineret şi Locativ privind aprobarea Regulamentului pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România
2. Avizul/Avizele favorabil(e) al(e) Compartimentului/Compartimentelor de specialitate,
3. Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

**-** O.G. nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România

-H.G. nr.1470/2002 republicată privind aprobarea Normelor metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România

-L. 489/2006 republicată privind libertatea religioasă și regimul general al cultelor

-L. 273/2006 republicată privind finanțele publice locale (cu modificările și completările ulterioare)

- Având în vedere prevederile Legii nr. 52/2003 , art. 7, alin (1) și (2) -privind transparenţa decizională în administraţia publică, republicată,

 - În temeiul prevederilor art. 129 alin.(1), alin. (7), lit.j, alin (8), lit.a alin.(14), art.196, alin.(1), lit. a şi ale art. 243, alin. (1), lit. a din OUG 57/2019 privind Codul administrativ,

**Hotăreşte:**

**ART.1** Se aprobă Regulamentul pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România conform anexei care face parte integrantă din prezenta hotărâre.

**ART.2** HCL nr.226 /29.07.2021 își încetează aplicabilitatea.

**ART.3** Se aprobă ca termen limită pentru depunerea solicitărilor 16 iulie 2025 pentru anul 2025.

**ART.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale, Patrimoniale şi Comerciale (Serviciul Activităţi Culturale, Sportive, de Tineret şi Locativ), Direcţia Economică, Direcția Școli (Serviciul Investiții, Reparații Școli, Biserici și Spitale)

**ART.5** În conformitate cu prevederile art. 252, alin. (1), lit. c, ale art. 255 din OUG nr.57/2019 privind Codul administrativ și ale art.3, alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**ART.6** Prezenta hotărâre se comunică:

- Direcţiei Activităţi Social-Culturale, Patrimoniale şi Comerciale; Serviciului Activităţi Culturale, Sportive, de Tineret şi Locativ,

- Direcției Economice.

- Direcției Școli (Serviciul Investiții, Reparații Școli, Biserici și Spitale)

 **Viză de legalitate,**

 **Secretar general al Municipiului Târgu Mureş,**

 **Bordi Kinga**

\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**